open-index/open-wikipedia-markdown huggingface dataset:
กาการิน (ประเทศอาร์มีเนีย)

**กาการิน** () เป็นหมู่บ้านในเทศบาลเซวาน จังหวัดเก-ราร์คูนิก ประเทศอาร์มีเนีย ก่อตั้งใน ค.ศ. 1955 และตั้งชื่อตามนักบินอวกาศ ยูรี กาการิน หมู่บ้านนี้อยู่ในเขตบริหารของเทศบาลเซวาน

## ภาพ

Armenia, Gagarin. Yuri Gagarin's monument 01.jpg|อนุสาวรีย์ยูรี กาการิน
Armenia, Gagarin. Train station 02.jpg|สถานีรถไฟกาการิน
Armenia, Gagarin 08.jpg|อนุสาวรีย์ยูรี กาการิน
Armenia, Gagarin.jpg|ภูมิทัศน์รอบกาการิน


## อ้างอิง

## แหล่งข้อมูลอื่น

*
อุมมะฮ์

**อุมมะฮ์** () เป็นคำภาษาอาหรับที่ใช้หมายถึงประชาคมมุสลิม หรือชุมชนของผู้ศรัทธาในศาสนาอิสลาม ในบางบริบทอาจสื่อถึงประชาชาติ หรือกลุ่มชนที่มีอัตลักษณ์และความเชื่อร่วมกัน คำนี้มีความหมายใกล้เคียงกับ *อุมมัต อัล-อิสลาม* () ซึ่งแปลตรงตัวว่า "ประชาชาติอิสลาม" และโดยทั่วไปใช้เรียกชุมชนมุสลิมทั่วโลก ในคัมภีร์อัลกุรอาน คำว่าอุมมะฮ์มักใช้เรียกกลุ่มคนที่มีศรัทธาเดียวกัน ในภาษาอาหรับทั่วไป คำนี้ยังหมายถึง "ชาติ" ได้ด้วย เช่น ชื่อองค์การสหประชาชาติในภาษาอาหรับคือ  (อัลอุมะมุลมุตตะฮิดะฮ์) และคำว่า  (อัลอุมมะฮ์ อัลอะเราะบียะฮ์) ใช้หมายถึง "ประชาชาติอาหรับ"

คำว่า *อุมมะฮ์* แตกต่างจาก *ชับ* (, ผู้คน) ซึ่งหมายถึงชาติที่มีบรรพบุรุษหรือภูมิศาสตร์ร่วมกัน คำว่า *ชับ* มักใช้ในความหมายแบบ “ชาติ” ตามภูมิศาสตร์หรือรัฐ ตัวอย่างเช่น ในภาษาอาหรับ คำว่า *ชับ* ("ผู้คน") จะใช้เพื่ออธิบายพลเมืองของซีเรีย อย่างไรก็ตาม คำว่า *อุมมะฮ์* ใช้เพื่อกล่าวถึงชาวอาหรับโดยรวม ซึ่งรวมถึงชาวซีเรียและผู้คนในโลกอาหรับด้วย ในบางบริบท คำว่า *อุมมะฮ์* อาจสื่อถึงชุมชนเหนือชาติที่มีประวัติศาสตร์และอัตลักษณ์ร่วมกันบนพื้นฐานของศาสนา

## อ้างอิง

หมวดหมู่:คำและวลีภาษาอาหรับ
มุญาฮิดีน

**มุญาฮิดีน** () เป็นคำในภาษาอาหรับ หมายถึงผู้คนที่เข้าร่วมในญิฮาด (แปลตรงตัวว่า การต่อสู้หรือความมุ่งมั่น [เพื่อความยุติธรรม ความประพฤติที่ถูกต้อง การปกครองตามพระเจ้า ฯลฯ]) ซึ่งในหลักนิติศาสตร์ของอิสลามตีความว่าเป็นการต่อสู้เพื่อพระเจ้า ศาสนา หรือประชาชาติ (อุมมะฮ์) การใช้คำนี้อย่างแพร่หลายเริ่มต้นจากการอ้างอิงถึงกลุ่มติดอาวุธแบบกองโจรที่นำโดยนักรบลัทธิอิสลามชาวอัฟกันในสงครามโซเวียต–อัฟกานิสถาน ปัจจุบันคำนี้ขยายความหมายไปถึงกลุ่มญิฮาดอื่น ๆ ในประเทศต่าง ๆ ด้วย

เดิมที คำว่า มุญาฮิดีน ในภาษาอาหรับ หมายถึง บุคคลใดก็ตามที่กระทำญิฮาด ในความหมายหลังสมัยคลาสสิก ญิฮาดหมายถึง การกระทำที่มีคุณค่าทางจิตวิญญาณเทียบเท่ากับการเผยแพร่ศาสนาอิสลามในช่วงต้นศตวรรษที่ 600 ก่อนคริสต์ศักราช โดยการกระทำเหล่านี้อาจเรียบง่าย เช่น การแบ่งปันรายได้จำนวนมากให้กับคนยากจน

## อ้างอิง

หมวดหมู่:คำและวลีภาษาอาหรับ
หมวดหมู่:คำศัพท์ศาสนาอิสลาม
หมวดหมู่:สงครามโซเวียต–อัฟกานิสถาน
หมวดหมู่:การก่อการร้ายอิสลาม
หมวดหมู่:สงครามต่อต้านการก่อการร้าย
อาบาตูโรโว

**อาบาตูโรโว** () เป็นท้องที่ชนบท (หมู่บ้าน) ในนิคมชนบทครัสโนโปลยันสโกเย นีโคลสกี แคว้นโวลอกดา ประเทศรัสเซีย โดยมีประชากรเพียง 165 คนใน ค.ศ. 2002 มีถนน 13 สาย

## ภูมิศาสตร์
อาบาตูโรโวตั้งอยู่ทางตะวันออกเฉียงเหนือของนีโคลสค์ (เมืองหลักของอำเภอ) ที่  ท้องที่ชนบทที่ใกล้ที่สุดคืออีร์ดาโนโว

## เชื้อชาติ
หมู่บ้านนี้มีชาวรัสเซียและกลุ่มอื่น ๆ อาศัยอยู่

## อ้างอิง
เวลาอาร์มีเนีย

**เวลาอาร์มีเนีย** (, **AMT**; ) เป็นเขตเวลาที่ใช้ในประเทศอาร์มีเนีย โดยเร็วกว่า UTC 4 ชั่วโมงที่ UTC+04:00

เวลานี้ช้ากว่าเวลาเที่ยงวันสุริยะในอาร์มีเนียประมาณหนึ่งชั่วโมง ดังนั้น เวลาทำกิจกรรมของประชากรจึงคล้ายคลึงกับในปารีสหรือบาร์เซโลนา ซึ่งมีการปรับเวลาให้ตรงกับเวลาสุริยะประมาณเดียวกัน แต่จะช้ากว่าในเบอร์ลินและเวียนนาประมาณหนึ่งชั่วโมง และช้ากว่าในวอร์ซอและนครนิวยอร์กประมาณสองชั่วโมง

อดีตสาธารณรัฐอาร์ทซัคที่แยกตัวออกมา ก็ใช้เวลาอาร์มีเนียจนกระทั่งยุบตัวลงใน ค.ศ. 2023

## เวลาออมแสง
อาร์มีเนียไม่ใช้เวลาออมแสง รัฐบาลอาร์มีเนียได้ออกกฤษฎีกายกเลิกการใช้เวลาออมแสง หรือที่รู้จักกันในชื่อเวลาฤดูร้อนอาร์มีเนีย (**AMST**) ใน ค.ศ. 2012

## อ้างอิง

## แหล่งข้อมูลอื่น
*http://www.world-time-zones.org/zones/armenia-time.htm 
*http://www.worldtimezone.com/wtz-names/wtz-amst.html
จริยาปิฎก

**จริยาปิฎก** เป็นคัมภีร์หนึ่งในพระไตรปิฎกที่รวบรวมอยู่ในพระสุตตันตปิฎก เป็นคัมภีร์หมวดที่ 16 ในหมวดขุททกนิกาย คัมภีร์ว่าด้วยพระธรรมเทศนาและคำบรรยายต่าง ๆ ที่พระพุทธเจ้าได้ตรัสให้เหมาะสมกับบุคคลและโอกาส 

จริยาปิฎกแต่งด้วยคำประพันธ์ประเภทฉันท์และใช้ภาษาแบบง่าย ๆ คล้ายกับคัมภีร์ธรรมบท แต่เมื่อเวลาผ่านไปทำให้เกิดการตีความและเข้าใจได้ยาก พระธัมมปาละจึงได้อรรถาธิบายขยายความส่วนที่เป็นคาถา เรียกว่า "อรรถกถาจริยาปิฎก" หรือ "ปรมัตถทีปนี" ซึ่งเป็นการนำพุทธวจนะของพระพุทธเจ้าที่อยู่ในจริยาปิฎกมาเรียบเรียงและอธิบายความใหม่
เนื้อเรื่องในอรรถกถาจริยาปิฎกจะเล่าถึงเรื่องการบำเพ็ญบารมีในพระอดีตชาติของพระพุทธเจ้าจำนวน 35 เรื่อง แบ่งได้ 3 วรรค ได้แก่วรรคแรกอกิตติวรรค มี 10 เรื่อง วรรคที่ 2 หัตถินาควรรค มี 10 เรื่อง และวรรคที่ 3 ยุธัญชยวรรค มี 15 เรื่อง

คัมภีร์จริยาปิฎกนี้ รวมทั้งอปทานและพุทธวงศ์ เชื่อกันว่าเป็นคัมภีร์ที่ถูกเพิ่มเข้าในพระไตรปิฎกในยุคหลัง และมีลักษณะเป็นงานเชิงสรรเสริญพระพุทธเจ้า 

## อ้างอิง

## บรรณานุกรม
* Hinüber, Oskar von (2000). *A Handbook of Pāli Literature*. Berlin: Walter de Gruyter. .
* Horner, I.B. (trans.) (1975; reprinted 2000). *The Minor Anthologies of the Pali Canon (Part III): 'Chronicle of Buddhas' (Buddhavamsa) and 'Basket of Conduct' (Cariyapitaka)*.  Oxford: Pali Text Society. . (All references in this article to "Horner, 2000" use page numbers associated with this volume's Cariyapitaka, not the Buddhavamsa.)

หมวดหมู่:ขุททกนิกาย
เรนเจอร์ X

***เรนเจอร์ X*** () เป็นวิดีโอเกมรันแอนด์กันสำหรับเครื่องเซกา เจเนซิส เกมนี้พัฒนาโดยบริษัทจีเอยู เอนเตอร์เทนเมนต์ และจัดจำหน่ายโดยบริษัทเซกา ซึ่งวางจำหน่ายใน ค.ศ. 1993

## รูปแบบการเล่น
thumb|left|ภาพจับหน้าจอรูปแบบการเล่น

ผู้เล่นจะสวมบทบาทเป็นเรนเจอร์ X ผู้บังคับหุ่นยนต์ช่วยเดินที่ขับเคลื่อนด้วยพลังงาน เพื่อนำทัพต่อสู้ปกป้องดาวเคราะห์บ้านเกิดจากกองกำลังราฮูนาที่รุกราน ซึ่งเรนเจอร์ X ได้ติดตั้งเจ็ตแพกและอาวุธหลากหลายชนิด เจ็ตแพกดังกล่าวช่วยให้สามารถบินได้ในระยะเวลาสั้น ๆ โดยระยะเวลาการบินจะถูกจำกัดด้วยอุณหภูมิของเจ็ตแพก รวมถึงเมื่อเครื่องร้อนเกินไป ผู้เล่นต้องลงจอดและรอให้เครื่องเย็นลง นอกเหนือจากปืนไรเฟิลพัลส์มาตรฐานของเรนเจอร์ X แล้ว ผู้เล่นยังสามารถเข้าถึงอาวุธพิเศษต่าง ๆ ได้ เช่น เครื่องพ่นไฟ และการโจมตีแบบติดตามเป้าหมาย อาวุธพิเศษเหล่านี้จะใช้พลังงานจากแถบพลังงานต่างจากปืนไรเฟิลพัลส์ ซึ่งจะชาร์จใหม่ได้ก็ต่อเมื่อเรนเจอร์ X อยู่ในแหล่งกำเนิดแสงสว่างเท่านั้น อาวุธพิเศษนี้สามารถเพิ่มขึ้นได้โดยการเก็บไอเทมเพิ่มพลังที่กระจายอยู่ทั่วด่านต่าง ๆ รวมถึงในบางด่าน ผู้เล่นอาจควบคุมยานพาหนะสนับสนุน เช่น เอกซ์-อัป อย่างอินทรา ซึ่งเป็นมอเตอร์ไซค์แห่งอนาคต โดยมีแนวคิดที่อธิบายว่า "โรโบคอปบนฮาร์ลีย์" ซึ่งอินทราสามารถเคลื่อนที่และยิงได้โดยอิสระจากเรนเจอร์ X แม้ว่าเรนเจอร์ X จะสามารถเข้าไปในตัวอินทราเพื่อใช้ประโยชน์จากเกราะป้องกันแยกต่างหากได้ก็ตาม

เกมนี้แบ่งออกเป็นหลายด่าน โดยแต่ละด่านจะเริ่มต้นด้วยฉากคัตซีน 3 มิติแบบโครงลวดที่แสดงรายละเอียดเป้าหมายเฉพาะเจาะจง ซึ่งผู้เล่นจะต้องต่อสู้ฝ่าฟันกองกำลังศัตรูและทำลายเป้าหมายทั้งหมด รวมถึงบอสประจำด่าน เพื่อที่จะผ่านไปยังด่านต่อไป

## การพัฒนาและการตลาด
*เรนเจอร์ X* เป็นโครงการแรกที่พัฒนาโดยจีเอยู เอนเตอร์เทนเมนต์ (ปัจจุบันคือเนกซ์เอนเตอร์เทนเมนต์) ซึ่งเป็นบริษัทพัฒนาวิดีโอเกมสัญชาติญี่ปุ่นที่ก่อตั้งโดยอดีตทีมงานวูล์ฟทีม โดยมีโทชิโอะ โทโยตะ และโทชิโอะ ยามาโมโตะ รับหน้าที่เป็นผู้ออกแบบ ร่วมด้วยศิลปินอย่างรี เซนฟู ที่ร่วมสร้างสรรค์ศิลปะพิกเซล นอกจากนี้ โยชิโนบุ ฮิราอิวะ ยังรับหน้าที่เป็นผู้ประพันธ์เพลง และโนริยูกิ อิวาดาเระ รับหน้าที่สร้างเสียงประกอบ โดยทางทีมงานได้เล่าถึงกระบวนการพัฒนาและประวัติความเป็นมาของโครงการผ่านทางสิ่งพิมพ์ต่าง ๆ ของญี่ปุ่น

thumb|right|''เรนเจอร์ X'' เป็นโครงการแรกที่จีเอยู เอนเตอร์เทนเมนต์ พัฒนาขึ้นสำหรับเครื่องเซกา เมกาไดรฟ์

ยามาโมโตะอ้างว่าทางทีมงานได้สร้าง*เรนเจอร์ X* ด้วยสัญชาตญาณเป็นอย่างมากโดยไม่ลอกเลียนแบบเกมอื่น ๆ เพราะไม่ต้องการถูกจำกัดด้วยความจำเป็นที่จะต้องเลียนแบบผู้อื่น เนื่องจากเป้าหมายของพวกเขาคือการสร้างเกมเซกา เมกาไดรฟ์ ที่มีคุณภาพสูง อย่างไรก็ตาม ยามาโมโตะ ให้ความเห็นว่าทางทีมงานไม่ได้คิดถึงเรื่องกราฟิกมากนัก แต่เนื่องจากเน้นการสร้างเกมที่สมบูรณ์แบบ ภาพจึงออกมา "สวยงามมาก" ในที่สุด โดยยามาโมโตะกล่าวว่าทีมงานไม่ได้ใช้เอกสารการออกแบบเกม เนื่องจากทีมงานได้เพิ่มองค์ประกอบต่าง ๆ เข้าไปแบบเรียลไทม์เมื่อมีพื้นที่หน่วยความจำว่าง รวมถึงทั้งโทโยตะและยามาโมโตะต้องการให้แอนิเมชันดูซับซ้อน เนื่องจากหุ่นยนต์มีความเป็นไปได้มากขึ้น และทีมงานได้พยายามสร้างแอนิเมชันให้ได้มากที่สุดเท่าที่จะเป็นไปได้สำหรับส่วนสไปรต์

## หมายเหตุ

## อ้างอิง

## แหล่งข้อมูลอื่น
* ''Ranger X'' at GameFAQs
* ''Ranger X'' at Giant Bomb
* ''Ranger X'' at MobyGames

หมวดหมู่:วิดีโอเกมที่ออกวางจำหน่ายในปี พ.ศ. 2536
หมวดหมู่:เกมรันแอนด์กัน
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:วิดีโอเกมผู้เล่นเดี่ยว
หมวดหมู่:วิดีโอเกมเกี่ยวกับเมคา
หมวดหมู่:วิดีโอเกมที่พัฒนาขึ้นในประเทศญี่ปุ่น
สัญชัย ลีลา ภันสาลี

**สัญชัย นวีน ภันสาลี** (; )  (เกิด 24 กุมภาพันธ์ ค.ศ. 1963) เป็นที่รู้จักในชื่อ **สัญชัย ลีลา ภันสาลี** (; )  เป็นผู้กำกับภาพยนตร์ โปรดิวเซอร์ นักเขียนบท บรรณาธิการ และนักแต่งเพลงชาวอินเดีย ที่ทำงานในวงการภาพยนตร์ภาษาฮินดี เขาได้รับรางวัลมากมาย รวมถึงรางวัลภาพยนตร์แห่งชาติ 7 รางวัล และรางวัลฟิล์มแฟร์ 13 รางวัล นอกจากนี้ยังได้รับการเสนอชื่อเข้าชิงรางวัลแบฟตา (BAFTA) อีกด้วย ในปี ค.ศ. 2015 รัฐบาลอินเดียได้มอบรางวัลปัทมะ ศรี ซึ่งเป็นรางวัลพลเรือนสูงสุดอันดับสี่ให้แก่เขา สัญชัยเป็นที่รู้จักกันดีในด้านการใช้สุนทรียศาสตร์และวิสัยทัศน์ทางดนตรี โดยเฉพาะอย่างยิ่งในภาพยนตร์ย้อนยุค

สัญชัยเริ่มต้นงานกำกับด้วยภาพยนตร์เพลงโรแมนติกเรื่อง *ขาโมชี: เดอะมิวสิกคัล* (Khamoshi: The Musical - ค.ศ. 1996) เขาประสบความสำเร็จทั้งในวงการภาพยนตร์กระแสหลักและในวงการวิจารณ์ด้วยภาพยนตร์ดราม่าโรแมนติกเรื่อง *หัม ดิล เด จุเก สะนัม* (Hum Dil De Chuke Sanam - ค.ศ. 1999) และ *[[ทาสหัวใจเหนือแผ่นดิน]]* (Devdas - ค.ศ. 2002) ซึ่งเรื่องหลังได้รับรางวัลภาพยนตร์แห่งชาติสาขาภาพยนตร์ยอดนิยมที่ให้ความบันเทิงอย่างครบถ้วน และได้รับการเสนอชื่อเข้าชิงรางวัลแบฟตาสาขาภาพยนตร์ยอดเยี่ยมที่ไม่ใช่ภาษาอังกฤษ เขายังได้รับรางวัลภาพยนตร์แห่งชาติสาขาภาพยนตร์ยอดเยี่ยมภาษาฮินดีจากการกำกับภาพยนตร์ดราม่าเรื่อง *แบล็ก* (Black - ค.ศ. 2005) ผลงานต่อมาของเขาอย่าง *สาวริยา* (Saawariya - ค.ศ. 2007) และ *กุซาริช* (Guzaarish - ค.ศ. 2010) ล้มเหลวในด้านรายได้ โดยเฉพาะภาพยนตร์เรื่องหลังเป็นผลงานการประพันธ์เพลงเรื่องแรกของเขา เขายังเริ่มผลิตภาพยนตร์ภายใต้บริษัท *ภันสาลี โปรดักชั่น* (Bhansali Productions) ของตัวเองด้วย

ภันสาลีเสริมสร้างสถานะของเขาด้วยภาพยนตร์โศกนาฏกรรมโรแมนติกเรื่อง *โกลิยาน กี ราสลีลา ราม-ลีลา* (Goliyon Ki Raasleela Ram-Leela - ค.ศ. 2013) และภาพยนตร์ดราม่าย้อนยุคที่ทำรายได้สูงสุดอย่าง *บาจีราว มัสตานี* (Bajirao Mastani ค.ศ. 2015) และ *ปัทมาวัต* (Padmaavat - ค.ศ. 2018) เขาได้รับรางวัลภาพยนตร์แห่งชาติสาขาผู้กำกับยอดเยี่ยมจาก *บาจีราว มัสตานี* และรางวัลภาพยนตร์แห่งชาติสาขาผู้ประพันธ์เพลงประกอบยอดเยี่ยมจาก ปัทมาวัต ต่อมาเขาได้กำกับภาพยนตร์ชีวประวัติเรื่อง *[[Gangubai Kathiawadi: หญิงแกร่งแห่งมุมไบ|คังคุพาอี โกเฐวาลี]]* (Gangubai Kathiawadi - ค.ศ. 2022) ซึ่งได้รับรางวัลภาพยนตร์แห่งชาติและรางวัลฟิล๋มแฟร์เพิ่มเติม ในปี ค.ศ. 2024 ภันสาลีได้เปิดตัวค่ายเพลงของตัวเองชื่อ *ภันสาลี มิวสิก* (Bhansali Music) และสร้างและกำกับซีรีส์ดราม่าย้อนยุคเรื่อง *ฮีรามันฑี* (Heeramandi)

## อ้างอิง
### หมายเหตุ

### ข้อมูลอ้างอิง

หมวดหมู่:บุคคลที่เกิดในปี พ.ศ. 2505
หมวดหมู่:บุคคลที่ยังมีชีวิตอยู่
หมวดหมู่:ผู้กำกับภาพยนตร์ชาวอินเดีย
หมวดหมู่:คีตกวีชาวอินเดีย
หมวดหมู่:ชาวอินเดียที่นับถือศาสนาเชน
หมวดหมู่:ชาวคุชราต
ตำบลบ้านลี่

**บ้านลี่** เป็นตำบลในอำเภอบางปะหัน จังหวัดพระนครศรีอยุธยา เดิมเป็นสภาตำบลบ้านลี่ ปัจจุบันอยู่ในความดูแลขององค์การบริหารส่วนตำบลบ้านลี่ตั้งแต่ปี พ.ศ. 2542   

## ที่ตั้งและอาณาเขต
ตำบลบ้านลี่ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลทับน้ำ และตำบลบางนางร้า
* **ทิศตะวันออก** ติดต่อกับตำบลขวัญเมือง และตำบลโพธิ์สามต้น
* **ทิศใต้** ติดต่อกับตำบลพุทเลา
* **ทิศตะวันตก** ติดต่อกับตำบลบ้านกุ่ม (อำเภอบางบาล)
## ประวัติ
พื้นที่มีฐานะเป็นหมู่บ้านในเขตตำบลขวัญเมือง อำเภอนครใน มณฑลอยุธยา พื้นที่เดิมราษฎรในตำบลส่วนหนึ่งเป็นชาวมอญอพยพ มีอาชีพอย่างหนึ่งเรียกว่า "ลี่" หรือ "ทำลี่" ซึ่งหมายถึงอุปกรณ์ดักปลาชนิดหนึ่ง และเป็นที่เข้าใจของคนทั่วไปเมื่อถามถึงการทำลี่ ต่อมาได้กำหนดเป็นชื่อชุมชนและทุ่งบริเวณนั้นว่า *บ้านลี่*

หมู่บ้านลี่ได้แยกตั้งเป็นตำบลขึ้นในปี พ.ศ. 2477 นอกจากนี้ยังโอนพื้นที่หมู่ 2 (ในขณะนั้น) ของตำบลบางนางร้า มาสบทบขึ้นกับตำบลบ้านลี่ ก่อนที่จะเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลบ้านลี่ที่มีพื้นที่เพียง 4 หมู่บ้านจึงให้ยุบรวมเข้ากับพื้นที่ตำบลขวัญเมือง ก่อนที่ พ.ศ. 2490 ได้นำพื้นที่ที่เคยยุบไปรวมตั้งเป็น ตำบลบ้านลี่ โดยมีพื้นที่ 4 หมู่บ้านดังเดิม 

ปี พ.ศ. 2519 พื้นที่หมู่ 6 บ้านนกกระจอก (ในขณะนั้น) ของตำบลขวัญเมือง ซึ่งตั้งอยู่นอกเขตสุขาภิบาลบางปะหันมีลักษณะเป็นสองส่วนตัดขาดจากตำบลเดิม จึงโอนมาและตั้งเป็นพื้นที่หมู่ 5 ของตำบลบ้านลี่**' 

== การปกครองส่วนภูมิภาค ==

=== การปกครองส่วนภูมิภาค ===
ตำบลบ้านลี่แบ่งพื้นที่การปกครองออกเป็น 5 [[หมู่บ้าน]] ได้แก่

* **หมู่ที่ 1** บ้านใหม่
* **หมู่ที่ 2** บ้านนกกระจอก
* **หมู่ที่ 3** บ้านลี่
* **หมู่ที่ 4** บ้านลี่
* **หมู่ที่ 5''' บ้านนกกระจอก

## อ้างอิง

บ้านลี่
บ้านลี่
ไอ้ทุย

***ไอ้ทุย*** เป็นภาพยนตร์ไทยแนวสุขนาฏกรรมจินตนิยม มิวสิคัล โลดโผน ขนาด 35 มม. ซีเนมาสโคป พากย์เสียงในฟิล์ม ปี พ.ศ. 2514 สร้างและจัดจำหน่ายโดยกัญญามาลย์ภาพยนตร์ กำกับ เขียนบทและร่วมแสดงโดยดอกดิน กัญญามาลย์ นำแสดงโดยสมบัติ เมทะนีและเพชรา เชาวราษฎร์ นอกจากนี้ ยังได้ มิสเตอร์จิมมี่ หลินชง เจ้าของฉายา เอลวิส เพรสลีย์แห่งเอเชีย มาร่วมแสดงรับเชิญ เข้าฉายครั้งแรกเมื่อวันที่ 5 มีนาคม พ.ศ. 2514 ที่โรงภาพยนตร์โคลีเซี่ยม ภาพยนตร์เรื่อง ไอ้ทุย เป็นภาพยนตร์ขนาด 35 มม. เรื่องแรกของบริษัทกัญญามาลย์ภาพยนตร์ หลังจากก่อนหน้านั้นบริษัทผลิตภาพยนตร์ขนาด 16 มม. เป็นหลัก สำหรับในปัจจุบัน ฟิล์มภาพยนตร์เรื่องไอ้ทุยได้รับการสแกนและบูรณะใหม่โดยหอภาพยนตร์ (องค์การมหาชน) ก่อนเผยแพร่ผ่านช่องยูทูบอย่างเป็นทางการของหอภาพยนตร์ เพื่อการอนุรักษ์และเผยแพร่มรดกภาพยนตร์ไทยสู่สาธารณชน

## เนื้อเรื่อง
*ไอ้ทุย* เล่าเรื่องราวของ ทุย (สมบัติ เมทะนี) หนุ่มบ้านนาผู้เป็นลูกชายของ กำนันชิน (ประจวบ ฤกษ์ยามดี) กำนันตำบลคลอง 12 คุ้ง ซึ่งทำหน้าที่เป็นแกนนำในการรวมตัวชาวบ้านเพื่อปกป้อง คุณเพรียว เกลียวทอง (เพชรา เชาวราษฎร์) เศรษฐีนีสาวและเจ้าของที่ดินในตำบล จากการปองร้ายของกลุ่มผู้ไม่หวังดี นำโดย คุณพริ้ง เรืองรัศมี (ชฎาพร วชิรปราณี) อาของคุณเพรียว ซึ่งเพิ่งพ้นโทษจากเรือนจำและมีความมุ่งหมายจะครอบครองทรัพย์สินมรดกของ คุณจรูญ เรืองรัศมี ผู้เป็นพี่ชายและพ่อบุญธรรมของคุณเพรียวแต่เพียงผู้เดียว

## นักแสดง
* สมบัติ เมทะนี รับบท ทุย
* เพชรา เชาวราษฎร์ รับบท เพรียว เกลียวทอง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2514
หมวดหมู่:ภาพยนตร์รักตลกไทย
หมวดหมู่:ภาพยนตร์เพลงไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์โดยกัญญามาลย์ภาพยนตร์
หมวดหมู่:ภาพยนตร์ที่กำกับโดย ดอกดิน กัญญามาลย์
เต้เหี้ยน

**เต้เหี้ยน** (29 สิงหาคม ค.ศ. 127 –  กรกฎาคม ค.ศ. 200) มีชื่อในภาษาจีนกลางว่า **เจิ้ง เสฺวียน** () ชื่อรอง **คางเฉิง** () เป็นนักปรัชญา ขุนนาง และนักเขียนชาวจีนในช่วงปลายยุคราชวงศ์ฮั่นตะวันออก (東漢 *ตงฮั่น*) เต้เหี้ยนเป็นผู้ประมวลแนวคิดของสำนักคิดเก่าจากยุคราชวงศ์ฮั่นตะวันตก (西漢 *ซีฮั่น*) และสำนักคิดใหม่จากยุคราชวงศ์ฮั่นตะวันออกเข้าด้วยกันเป็นผลสำเร็จ เคยได้รับการแต่งตั้งเป็นเสนาบดีพระคลัง (大司農 *ต้าซือหนง*) ในตำรา *[[ฉืออี๋จี้]]* (拾遺記) ยกย่องเต้เหี้ยนว่าเป็น "เทพคัมภีร์" (經神 *จิงเฉิน*)

## ประวัติ
เต้เหี้ยนเป็นชาวอำเภอเกามี่ (高密縣 *เกามี่เซี่ยน*) เมืองปักไฮ (北海郡 *เป๋ย์ไห่จฺวิ้น*) ซึ่งปัจจุบันคือนครเกามี่  มณฑลชานตง บรรพบุรุษของเต้เหี้ยนนับขึ้นไป 8 รุ่นคือเจิ้ง ฉง (鄭崇) ดำรงตำแหน่งรองราชเลขาธิการ (尚書僕射 *ช่างชูผูเช่อ*) ในรัชสมัยจักรพรรดิฮั่นอายตี้ (漢哀帝) แห่งราชวงศ์ฮั่นตะวันตก เต้เหี้ยนในวัยเยาว์เชี่ยวชาญคัมภีร์ *[[อี้จิง]]* (易经) และ *[[กงหยางจฺว้าน]]* (公羊傳) จนได้รับฉายาว่า "เด็กอัจฉริยะ" (神童 *เฉินถง*) 

## ในนวนิยาย ''สามก๊ก''
นวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) ระบุในตอนที่ 1 ว่าเล่าปี่ (劉備 *หลิว เป้ย์*) ขณะอายุ 15 ปีได้เรียนหนังสือกับเต้เหี้ยน ต่อมาในตอนที่ 22 เล่าว่าเวลานั้นเต้เหี้ยนอาศัยในมณฑลชีจิ๋ว (徐州 *สฺวีโจว*) เล่าปี่ซึ่งเวลานั้นครอบครองมณฑลชีจิ๋วได้ขอร้องเต้เหี้ยนให้เขียนหนังสือไปถึงอ้วนเสี้ยวเพื่อเสนอให้อ้วนเสี้ยวเป็นพันธมิตรกับเล่าปี่ในการต่อต้านขุนศึกโจโฉ

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
* หลี่ ฟ่าง และคณะ (978). *[[ไท่ผิงกว่างจี้]]*.
* หวาง เจีย (คริสต์ศตวรรษที่ 4). *[[ฉืออี๋จี้]]*.
* 

หมวดหมู่:บุคคลที่นับถือลัทธิขงจื๊อ
หมวดหมู่:นักเขียนความเรียงในยุคราชวงศ์ฮั่น
คณะรัฐมนตรีจีน

**คณะรัฐมนตรีจีน** หมายถึง คณะบุคคลหรือองค์กรที่ทำหน้าที่ช่วยบริหารราชการแผ่นดิน หรือมีอำนาจในการบริหารประเทศของจีน ในแต่ละยุคสมัย ซึ่งสามารถหมายถึง

* คณะมนตรีราชวงศ์หมิง
* ราชวงศ์ชิง
** คณะมนตรีราชวงศ์ชิง
** คณะรัฐมนตรีจักรวรรดิต้าชิง
* รัฐบาลสาธารณรัฐจีน
** คณะมนตรีรัฐกิจสาธารณรัฐจีน
** คณะรัฐมนตรีสาธารณรัฐจีน
* รัฐบาลสาธารณรัฐประชาชนจีน
** คณะมนตรีรัฐบาลประชาชนกลาง
** คณะมนตรีรัฐกิจสาธารณรัฐประชาชนจีน

หมวดหมู่:คณะรัฐมนตรีจีน
การพักรบเดอูลีโน

**การพักรบเดอูลีโน** (มีอีกชื่อว่า **สันติภาพ** หรือ **สนธิสัญญาดือวิลินอ**) เป็นข้อยุติสงครามโปแลนด์–รัสเซีย ค.ศ. 1609-1618 ระหว่างเครือจักรภพโปแลนด์–ลิทัวเนียกับอาณาจักรซาร์รัสเซีย ลงนามในหมู่บ้านเมื่อวันที่ 11 ธันวาคม ค.ศ. 1618 และมีผลบังคับใช้ในวันที่ 4 มกราคม ค.ศ. 1619

ข้อตกลงนี้ถือเป็นการขยายอาณาเขตทางภูมิศาสตร์ครั้งใหญ่ที่สุดของเครือจักรภพ (0.99 ล้านตารางกิโลเมตร) ซึ่งคงอยู่จนกระทั่งเครือจักรภพยอมรับการสูญเสียลิโวเนียใน ค.ศ. 1629 เครือจักรภพได้รับอำนาจควบคุมเหนือจังหวัดสโมเลนสค์และแชร์นีฮิว ข้อตกลงสงบศึกมีกำหนดหมดอายุภายใน 14.5 ปี ทั้งสองฝ่ายแลกเปลี่ยนเชลยศึก รวมถึงฟิลาเร็ต โรมานอฟ อัครบิดรแห่งมอสโก

พระเจ้าววาดึสวัฟที่ 4 พระราชโอรสในพระเจ้าซิกมุนด์ที่ 3 วาซาแห่งเครือจักรภพ ปฏิเสธที่จะสละสิทธิ์ในการครองราชบัลลังก์ในมอสโก ดังนั้น เมื่อการพักรบเดอูลีโนสิ้นสุดลงใน ค.ศ. 1632 และพระเจ้าซิกมุนด์ที่ 3 สวรรคต การสู้รบจึงเริ่มต้นขึ้นอีกครั้งในทันที ซึ่งต่อมากลายเป็นความขัดแย้งที่รู้จักกันในชื่อสงครามสโมเลนสค์ และสิ้นสุดลงด้วยสนธิสัญญาโปลยานอฟกาใน ค.ศ. 1634

## อ้างอิง

เดอูลีโน
เดอูลีโน
หมวดหมู่:ประวัติศาสตร์ความสัมพันธ์โปแลนด์–รัสเซีย
เดอูลีโน
หมวดหมู่:สนธิสัญญาของอาณาจักรซาร์รัสเซีย
หมวดหมู่:สนธิสัญญาทวิภาคีของประเทศรัสเซีย
งูหนอนโคชุน

**งูหนอนโคชุน** (***Argyrophis koshunensis***) เป็นงูสายพันธุ์หนึ่งในวงศ์ Typhlopidae เป็นสัตว์เฉพาะถิ่นในไต้หวัน มีข้อมูลเกี่ยวกับสายพันธุ์นี้มีน้อยมาก โดยรู้จักเพียงจากบันทึกทางประวัติศาสตร์จำนวนเล็กน้อยเท่านั้น องค์กร IUCN จึงจัดให้สายพันธุ์นี้อยู่ในสถานะข้อมูลไม่เพียงพอ (Data Deficient)

## อ้างอิง
วิกิทริเวีย

***วิกิทริเวีย*** () เป็นเกมทริเวียบนเบราว์เซอร์ที่สร้างโดย ทอม เจ. วัตสัน ซึ่งได้รับความนิยมในเดือนมกราคม พ.ศ. 2565 ผู้เล่นจะได้รับเส้นเวลา (timeline) และการ์ดที่มีหัวข้อและประเภทของวันที่ (เช่น "ราชอาณาจักรบอสโพรัน" และ "ก่อตั้ง") และต้องวางเหตุการณ์นั้นในตำแหน่งที่ถูกต้องในเส้นเวลา (ระหว่างการ์ดใบอื่น ๆ) หากวางการ์ดในตำแหน่งที่ผิดจะเสียชีวิตหนึ่งชีวิต และเกมจะจบลงเมื่อเสียชีวิตครบสามชีวิต เกมนี้ใช้ข้อมูลที่ดึงมาจากวิกิพีเดียและวิกิสนเทศ (Wikidata) โดยเป็นซอฟต์แวร์โอเพนซอร์ส และวัตสันสนับสนุนให้ผู้เล่นรายงานหากพบการ์ดที่มีข้อมูลไม่ถูกต้อง

## อ้างอิง

## แหล่งข้อมูลอื่น
* Official website
* Source code

หมวดหมู่:วิดีโอเกมที่ออกวางจำหน่ายในปี พ.ศ. 2565
อำเภอกาการินสกี (เซวัสโตปอล)

**อำเภอกาการินสกี** () หรือ **อำเภอฮาฮารินสกึย** () เป็นเขตเมืองของนครเซวัสโตปอล ตั้งชื่อตามนักบินอวกาศ ยูรี กาการิน โดยมีประชากร 

## อ้างอิง
มอร์แกน รอเจอส์

**มอร์แกน เอลเลียต รอเจอส์** (; 26 กรกฎาคม ค.ศ. 2002 – ) เป็นนักฟุตบอลอาชีพชาวอังกฤษในตำแหน่งกองกลางตัวรุกและปีกให้แก่สโมสรแอสตันวิลลาในพรีเมียร์ลีกและทีมชาติอังกฤษ เขาได้รับการยกย่องว่าเป็นหนึ่งในกองกลางตัวรุกที่ดีที่สุดในโลก โดยเป็นที่รู้จักในด้านความแข็งแกร่ง, การวิ่งขึ้นไปข้างหน้า, ความสามารถในการทำประตูจากระยะไกล และการควบคุมบอล

รอเจอส์เกิดที่เมืองแฮลโซอิน ในเขตมหานครดัดลีย์ และเป็นผลผลิตจากการฝึกฝนของสถาบันสโมสรฟุตบอลเวสต์บรอมมิชอัลเบียน เขาเซ็นสัญญากับสโมสรฟุตบอลแมนเชสเตอร์ซิตีใน ค.ศ. 2019 แต่ไม่ได้ลงแข่งให้แก่สโมสรดังกล่าว และหลังจากถูกปล่อยยืมตัวไปแข่งที่ลิงคอล์นซิตี, บอร์นมัท และแบล็กพูล เขาก็ย้ายไปร่วมทีมมิดเดิลส์เบรอใน ค.ศ. 2023 กระทั่งหลังจากอยู่กับสโมสรดังกล่าวได้ครึ่งฤดูกาล รอเจอส์ก็ได้เซ็นสัญญากับแอสตันวิลลาด้วยค่าตัวประมาณ 8 ล้านปอนด์ใน ค.ศ. 2024 โดยหลังจากฤดูกาลที่โดดเด่นกับแอสตันวิลลา ซึ่งเขาได้รับเลือกให้เป็นผู้เล่นดาวรุ่งยอดเยี่ยมแห่งฤดูกาล รอเจอส์ก็ได้รับรางวัลนักฟุตบอลดาวรุ่งแห่งปีของพีเอฟเอใน ค.ศ. 2025

นอกจากนี้ รอเจอส์เคยเป็นตัวแทนทีมชาติอังกฤษในทุกระดับ ตั้งแต่รุ่นอายุไม่เกิน 15 ปี จนถึงระดับทีมชาติชุดใหญ่ โดยประเดิมสนามในทีมชาติชุดใหญ่ครั้งแรกใน ค.ศ. 2024

## ชีวิตช่วงต้น
รอเจอส์เกิดที่เมืองแฮลโซอิน เขาบุตรคนกลางในบรรดาพี่น้องชายสามคนของเดโบราห์ และฮาวเวิร์ด รอเจอส์ เขาเข้าเรียนที่โรงเรียนประถมคอลลีย์เลนและแซนด์เวลอะคาเดมี รวมถึงได้เป็นส่วนหนึ่งของทีมแซนด์เวลที่คว้าแชมป์ถ้วยโรงเรียนแห่งชาติใน ค.ศ. 2017 โดยทำประตูและส่งบอลให้เพื่อนร่วมทีมทำประตูในรอบชิงชนะเลิศ นอกจากนี้ รอเจอส์เป็นแฟนตัวยงของสโมสรฟุตบอลเวสต์บรอมมิชอัลเบียนมาตั้งแต่เด็ก และเป็นเพื่อนสมัยเด็กกับจูด เบลลิงงัม ผู้เป็นนักฟุตบอลที่มีชื่อเสียงเช่นกัน

## อ้างอิง

## แหล่งข้อมูลอื่น
* 
* Morgan Rogers at Aston Villa
* 
* 

หมวดหมู่:นักฟุตบอลชายชาวอังกฤษ
หมวดหมู่:กองหน้าฟุตบอลชาย
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลลิงคอล์นซิตี
หมวดหมู่:ผู้เล่นสโมสรฟุตบอลแบล็กพูล
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลเยาวชนชายทีมชาติอังกฤษ
หมวดหมู่:นักฟุตบอลทีมชาติอังกฤษ
อำเภอกาการินสกี (แคว้นสโมเลนสค์)

**อำเภอกาการินสกี ** () เป็นเขตบริหาร และเทศบาล (ไรออน) หนึ่งใน25 อำเภอในแคว้นสโมเลนสค์ ประเทศรัสเซีย ตั้งอยู่ทางตะวันออกเฉียงเหนือของแคว้น อำเภอนี้มีพื้นที่  ศูนย์กลางบริหารอยู่ที่เมืองกาการิน ประชากรในอำเภอมี ดังนี้: 48,928 (สำมะโน ค.ศ. 2010);  ประชากรในกาการินมีถึงร้อยละ 64.8 ของประชากรทั้งอำเภอ

## อ้างอิง
อกสามศอก

***อกสามศอก*** เป็นภาพยนตร์ไทยแนวโลดโผน ขนาด 16 มม. พากย์สด ปี พ.ศ. 2501 ดัดแปลงจากนวนิยายชื่อเดียวกันของเลียว ศรีเสวก สร้างโดยกมลศิลปภาพยนตร์ กำกับโดยครูรังสี ทัศนพยัคฆ์ นำแสดงโดยรัตนาภรณ์ อินทรกำแหง, สมควร กระจ่างศาสตร์, ประจวบ ฤกษ์ยามดี, เสถียร ธรรมเจริญ, กมลพันธ์ สันติธาดา, แสน สุรศักดิ์ และราชันย์ กาญจนมาศ เข้าฉายครั้งแรกเมื่อวันที่ 28 มีนาคม พ.ศ. 2501 ที่โรงภาพยนตร์เอ็มไพร์และศาลาเฉลิมบุรี ภาพยนตร์เรื่องนี้นับเป็นการดัดแปลงนวนิยายเรื่อง *อกสามศอก* มาสร้างเป็นภาพยนตร์เป็นครั้งแรก โดยต่อมาได้นำมาสร้างซ้ำอีก 2 ครั้งในชื่อ *[[ศึก 5 เสือ]]* ได้แก่ ฉบับปี พ.ศ. 2506 และ พ.ศ. 2520 นอกจากนี้ ภาพยนตร์เรื่องนี้ยังเป็นผลงานภาพยนตร์เรื่องแรกของแสน สุรศักดิ์ ก่อนจะผันตัวมาเป็นผู้กำกับและผู้อำนวยการสร้างภาพยนตร์ในเวลาต่อมา รวมถึงเป็นครั้งแรกที่ประจวบ ฤกษ์ยามดี รับบทเป็น ปลิว ปานทอง ก่อนจะกลับมารับบทดังกล่าวอีกครั้งใน ศึก 5 เสือ ฉบับปี พ.ศ. 2520 อย่างไรก็ตาม ในปัจจุบันไม่ปรากฏว่ามีฟิล์มต้นฉบับหรือกากฟิล์มของภาพยนตร์เรื่องนี้หลงเหลืออยู่

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2501
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย รังสี ทัศนพยัคฆ์
หมวดหมู่:ภาพยนตร์โดยกมลศิลปภาพยนตร์
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ไทยในคริสต์ทศวรรษ 1950
หมวดหมู่:ภาพยนตร์ภาษาไทยในคริสต์ทศวรรษ 1950
วนอุทยานปราณบุรี

**วนอุทยานปราณบุรี** เป็นพื้นที่คุ้มครองในประเทศไทย ตั้งอยู่บริเวณปากแม่น้ำปราณบุรีที่ไหลออกสู่อ่าวไทย ในเขตอำเภอปราณบุรี จังหวัดประจวบคีรีขันธ์

วนอุทยานปราณบุรีจัดตั้งขึ้นในปี พ.ศ. 2517 หรือวันที่ 30 กันยายน พ.ศ. 2525 โดยกรมป่าไม้ หลังจากที่สมเด็จพระนางเจ้าสิริกิติ์ พระบรมราชินีนาถ ได้เสด็จพระราชดำเนินไปยังหมู่บ้านปากน้ำปราณบุรี และทรงมีพระราชดำริที่จะสนับสนุนการปลูกต้นไม้ตามแนวชายฝั่ง โครงการนี้ได้พัฒนาพื้นที่ป่าคลองเก่าและป่าคลองคอยจำนวน 1,984 ไร่ ซึ่งประกอบด้วยป่าชายเลน, ป่าเบญจพรรณ และที่ราบชายฝั่ง

วนอุทยานแห่งนี้ทำหน้าที่คุ้มครองดูแลป่าชายเลนของป่าสงวนแห่งชาติป่าคลองเก่า-คลองคอย ครอบคลุมพื้นที่ประมาณ 3.17 ตารางกิโลเมตร (ประมาณ 1,981 ไร่)

## อ้างอิง

หมวดหมู่:วนอุทยานในประเทศไทย
หมวดหมู่:ภูมิศาสตร์ของจังหวัดประจวบคีรีขันธ์
หมวดหมู่:สถานที่ท่องเที่ยวในจังหวัดประจวบคีรีขันธ์
หมวดหมู่:ก่อตั้งในประเทศไทยในปี พ.ศ. 2525
หมวดหมู่:อำเภอปราณบุรี
เขตกาการินสกี

**เขตกาการินสกี** () เป็นเขตบริหาร (ไรออน) ของเขตปกครองตะวันตกเฉียงใต้ และเป็นหนึ่งใน 125 ไรออนในมอสโก ประเทศรัสเซีย เขตนี้มีพื้นที่  โดยมีประชากร 72,072 คน สถาปนาใน ค.ศ. 1995

## อ้างอิง
สามี (ละครโทรทัศน์ปี พ.ศ. 2542)

***สามี*** เป็นละครโทรทัศน์ไทยแนวชีวิต จินตนิยม ปี พ.ศ. 2542 สร้างโดยละครไท กำกับโดยยุทธนา ลอพันธุ์ไพบูลย์ นำแสดงโดยพล ตัณฑเสถียรและศิริลักษณ์ ผ่องโชค ออกอากาศทุกวันจันทร์และอังคาร เวลา 20.20 – 22.20 น. (เวลามาตรฐานไทย) ทางช่อง 3 ระหว่างวันที่ 21 ธันวาคม พ.ศ. 2542 ถึง 8 กุมภาพันธ์ พ.ศ. 2543 มีจำนวนทั้งหมด 16 ตอน

## เนื้อเรื่อง
*สามี* เป็นเรื่องราวของ ราพณ์ (พล ตัณฑเสถียร) ชายหนุ่มเชื้อสายจีน ผู้เป็นลูกชายคนโตของ เจ้าสัวเรียว (เศรษฐา ศิระฉายา) เจ้าสัวผู้มั่งคั่ง ซึ่งตกอยู่ในสถานการณ์จำยอมแต่งงานกับ หม่อมราชวงศ์รสิกา (ศิริลักษณ์ ผ่องโชค) คุณหญิงผู้สูงศักดิ์ ผู้มีบุคลิกเย่อหยิ่งและทะนงในเกียรติยศของตนอย่างมาก อีกทั้งยังมีอคติต่อชาวจีนอย่างรุนแรง เนื่องจากครอบครัวของเธอกำลังประสบปัญหาทางการเงิน การแต่งงานที่เกิดจากความจำเป็น ท่ามกลางความแตกต่างทางชนชั้น เชื้อชาติ และทัศนคติ กลายเป็นจุดเริ่มต้นของความขัดแย้งระหว่างทั้งสอง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2542
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์โดยละครไท
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในคริสต์ทศวรรษ 1990
ราษฏรียสวยัมเสวักสังฆ์

**ราษฏรียสวยัมเสวักสังฆ์** (; **อาร์เอสเอส** (RSS) ) เป็นองค์กรอาสาสมัครกึ่งทหาร
ฝ่ายขวาฮินดูตวะในอินเดีย เป็นต้นกำเนิดและผู้นำของกลุ่มองค์กรฮินดูขนาดใหญ่ที่เรียกว่า สังฆ์บริวาร (ภาษาฮินดีแปลว่า "เครือสังฆ์") ซึ่งได้พัฒนาอิทธิพลในทุกแง่มุมของสังคมอินเดีย และรวมถึงพรรคภารตียชนตา (BJP) พรรคการเมืองที่ปกครองประเทศภายใต้การนำของนเรนทระ โมที นายกรัฐมนตรีอินเดีย ปัจจุบัน โมหัน ภาควัต ดำรงตำแหน่ง *สรสังฆจาลัก* () ของ อาร์เอสเอส โดยมีทัตตาเตรยะ โหสาบเฬ ดำรงตำแหน่งสรกรรยวาห์ ()

องค์กรนี้ก่อตั้งขึ้นเมื่อวันที่ 27 กันยายน ค.ศ. 1925 โดยมีแรงผลักดันเริ่มต้นคือการฝึกอบรมคุณธรรมและปลูกฝัง "ระเบียบวินัยแบบฮินดู" เพื่อรวมชุมชนฮินดูและสถาปนารัฐฮินดู องค์กรนี้มีเป้าหมายที่จะเผยแพร่อุดมการณ์ฮินดูตวะเพื่อ "เสริมสร้าง" ชุมชนฮินดู และส่งเสริมอุดมการณ์ในการรักษาวัฒนธรรมอินเดียและ "คุณค่าทางอารยธรรม" ในทางกลับกัน อาร์เอสเอส ถูกกล่าวหาว่า "ก่อตั้งขึ้นบนพื้นฐานลัทธินิยมฮินดูสุดโต่ง" และถูกกล่าวหาว่าไม่ยอมรับชนกลุ่มน้อย โดยเฉพาะชาวมุสลิม

ในช่วงยุคอาณานิคม อาร์เอสเอส ร่วมมือกับรัฐบาลอังกฤษ และไม่ได้มีบทบาทใด ๆ ในขบวนการเรียกร้องเอกราชของอินเดีย หลังจากได้รับเอกราชแล้ว อาร์เอสเอส เติบโตขึ้นเป็นองค์กรร่มเงาชาตินิยมฮินดูที่มีอิทธิพล ก่อให้เกิดองค์กรในเครือหลายแห่งที่จัดตั้งโรงเรียน องค์กรการกุศล และชมรมต่าง ๆ มากมายเพื่อเผยแพร่ความเชื่อทางอุดมการณ์ อาร์เอสเอส ถูกแบนครั้งแรกในปี ค.ศ. 1947 เป็นเวลาสี่วัน และถูกแบนอีกสามครั้งโดยรัฐบาลอินเดียหลังได้รับเอกราช ครั้งแรกในปี ค.ศ. 1948 เมื่อนถูราม โคฑเส สมาชิกของ อาร์เอสเอส ลอบสังหารมหาตมา คานธี จากนั้นในช่วงยุคภาวะฉุกเฉิน (ค.ศ. 1975 – ค.ศ. 1977) และครั้งที่สามหลังจากการทำลายมัสยิดบาบรีในปี ค.ศ. 1992 ในศตวรรษที่ 21 องค์กรนี้เป็นองค์กรขวาจัดที่ใหญ่ที่สุดในโลกเมื่อพิจารณาจากจำนวนสมาชิก อาร์เอสเอส ถูกวิพากษ์วิจารณ์ว่าเป็นองค์กรสุดโต่ง และมีฉันทามติทางวิชาการว่าองค์กรนี้เผยแพร่ความเกลียดชังและส่งเสริมความรุนแรง

## หมายเหตุ

## อ้างอิง

หมวดหมู่:ฮินดูตวะ
หมวดหมู่:ชาตินิยมฮินดู
หมวดหมู่:องค์กรฮินดู
หมวดหมู่:องค์กรฮินดูที่มีฐานในประเทศอินเดีย
หมวดหมู่:องค์กรกำลังกึ่งทหารฮินดู
หมวดหมู่:สังฆ์บริวาร
หมวดหมู่:องค์กรต่อต้านลัทธิคอมมิวนิสต์
หมวดหมู่:ข้อโต้แย้งที่เกี่ยวข้องกับศาสนาฮินดู
หมวดหมู่:ความรู้สึกต่อต้านอิสลามในประเทศอินเดีย
กัญชาในประเทศมาดากัสการ์

**กัญชาในประเทศมาดากัสการ์** เป็นสิ่งผิดกฎหมาย แต่มีการผลิตและใช้สอยในประเทศ

## คำศัพท์
คำศัพท์สำหรับกัญชาในภาษามาลากาซีได้แก่*รังกานี* (*rangani*) และ*ซามาล* (*zamal*) โดยคำหลังนี้ได้รับความนิยมในเรอูว์นียง แม้ว่าอาจมีต้นกำเนิดมาจากประเทศมาดากัสการ์และมีการพูดหรือเขียนอีกครั้งโดยคนงานชาวเรอูว์นียง

## ประวัติ
การค้นพบละอองเรณูของกัญชาที่มีอายุย้อนหลังไปสองพันปีในมาดากัสการ์ ถูกนำมาอ้างว่าเป็นหนึ่งในหลักฐานที่บ่งชี้ถึงการมาถึงครั้งแรกของชาวมาลากาซีบนเกาะแห่งนี้

นักท่องเที่ยวต่างชาติได้รายงานการใช้กัญชาในท้องถิ่นในช่วงคริสต์ศตวรรษที่ 18 ถึงคริสต์ศตวรรษที่ 19 และในสมัยกษัตริย์อันเดรียนนามโบอินีเมรีนา การเสพกัญชาถือเป็นอาชญากรรมร้ายแรงที่มีโทษประหารชีวิต การใช้กัญชาแพร่หลายในหมู่ขุนนางของพระองค์ และพระราชาทรงตำหนิการกระทำนี้โดยตรัสว่า "เมื่อพวกเจ้าสูบต้นกัญชง พวกเจ้าจะสติไม่สมประกอบ... พวกเจ้าสูบใบยาว ๆ แล้วสูญเสียสติสัมปชัญญะไป นั่นเป็นเหตุผลที่ข้าไม่ต้องการ"

## เศรษฐกิจ
กัญชาที่ผลิตในมาดากัสการ์ส่วนใหญ่ใช้สำหรับการใช้สอยภายในประเทศ ซึ่งมีการกล่าวกันว่า "พบเห็นได้ทั่วไป" โดยมีการส่งออกไปยังประเทศเพื่อนบ้านในทวีปแอฟริกาในปริมาณจำกัด ซึ่งกัญชาส่วนใหญ่ปลูกในจังหวัดมาแจงกาและอันต์ซีรานานาทางภาคเหนือ รวมถึงตูเลียร์และฟิอานารันต์โซอาทางภาคใต้ ทั้งนี้ กัญชาบางสายพันธุ์ที่ปลูกในประเทศมาดากัสการ์เป็น "สายพันธุ์ป่า"

## ความถูกต้องตามกฎหมาย
กัญชาเป็นสิ่งผิดกฎหมายในประเทศมาดากัสการ์ แม้ว่าจะมีการใช้กันอย่างแพร่หลายก็ตาม และเนื่องจากพืชชนิดนี้ผิดกฎหมาย บางครั้งจึงมีการใช้พืช *[[Huperzia obtusifolia]]* เป็นสารทดแทน ไม่ว่าจะโดยการสูบหรือการชง

## อ้างอิง

มาดากัสการ์
ตำบลขวัญเมือง (อำเภอบางปะหัน)

**ขวัญเมือง** เป็นตำบลในอำเภอบางปะหัน จังหวัดพระนครศรีอยุธยา เดิมพื้นที่อยู่ใน 2 เขตพื้นที่ คือ เทศบาลตำบลบางปะหันและองค์การบริหารส่วนตำบลขวัญเมือง ก่อนที่จะยุบรวมให้อยู่ในความดูแลของเขตเทศบาลตำบลบางปะหันทั้งหมดตั้งแต่ปี พ.ศ. 2547  

## ที่ตั้งและอาณาเขต
ตำบลขวัญเมือง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลบางนางร้า
* **ทิศตะวันออก** ติดต่อกับตำบลบางปะหัน
* **ทิศใต้** ติดต่อกับตำบลโพธิ์สามต้น และตำบลพุทเลา
* **ทิศตะวันตก** ติดต่อกับตำบลบ้านลี่
## ประวัติ
พื้นที่มีฐานะเป็นตำบลของอำเภอนครใน มณฑลอยุธยา ตั้งแต่ปี พ.ศ. 2440 บริเวณที่ตั้งเดิมเป็นพื้นที่อุดมสมบูรณ์มาตั้งแต่สมัยกรุงศรีอยุธยา กองทัพพม่าได้มาตั้งค่ายพักอยู่ในบริเวณนี้ ดังมีชื่อปรากฏมาถึงปัจจุบัน คือ บ้านค่าย ส่วนบ้านขวัญเมืองนั้น เนื่องจากกองทัพพม่าได้พ่ายแพ้การสงครามต่อพระเจ้าตากสินมหาราชที่ได้กอบกู้กรุงศรีอยุธยากลับคืนมาได้ จึงได้เรียกพื้นที่ว่า *ขวัญเมือง* และได้แยกพื้นที่หมู่บ้าน ออกไปตั้งเป็น ตำบลบ้านลี่ ก่อนที่จะเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ตำบลบ้านลี่ที่มีพื้นที่เพียง 4 หมู่บ้านจึงให้ยุบรวมเข้ากับพื้นที่ตำบลขวัญเมือง ก่อนที่ พ.ศ. 2490 ได้นำพื้นที่ที่เคยยุบไปรวมตั้งเป็น ตำบลบ้านลี่ ดังเดิม

พื้นที่หมู่ 5 บ้านหัวถนนเข้าไปอยู่ในสุขาภิบาลบางปะหันในปี พ.ศ. 2499 และปี พ.ศ. 2507 สุขาภิบาลบางปะหันได้ขยายเข้ามาในเขตพื้นที่ตำบลขวัญเมืองเพิ่ม 2 หมู่บ้าน คือ บางส่วนของหมู่ 3 บ้านคลองไทรวังทอง และบางส่วนของหมู่ 4 บ้านวัดตะเคียน โดยมีเขตด้านตะวันตกสิ้นสุดที่ถนนสายอยุธยา - บางปะหัน และทิศใต้สิ้นสุดที่สะพานสุวรรณขวัญเมือง (วัดทอง) ปี พ.ศ. 2519 พื้นที่หมู่ 6 บ้านนกกระจอก (ในขณะนั้น) ของตำบลขวัญเมือง ซึ่งตั้งอยู่นอกเขตสุขาภิบาลบางปะหันได้โอนและไปตั้งเป็นพื้นที่หมู่ 5 ของตำบลบ้านลี่**'

ส่วนพื้นที่นอกเขตสุขาภิบาลมีการจัดตั้งเป็นสภาตำบล ก่อนที่จะตั้งเป็นองค์การบริหารส่วนตำบลขวัญเมือง ต่อมา[[กระทรวงมหาดไทย (ประเทศไทย)|กระทรวงมหาดไทย]]พิจารณาเขตองค์การบริหารส่วนตำบลขวัญเมือง มีพื้นที่เต็ม 2 หมู่บ้าน และบางส่วนอีก 2 หมู่บ้านอยู่ในเขตพื้นที่เทศบาล โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน รวมทั้งเขตองค์การฯ มีประชากรรวมเพียง 998 คนและ 369 ครัวเรือน จึงยุบรวมเข้ากับเขตเทศบาลตำบลบางปะหันทั้งหมด

== การปกครองส่วนภูมิภาค ==

=== การปกครองส่วนภูมิภาค ===
ตำบลขวัญเมืองแบ่งพื้นที่การปกครองออกเป็น 5 [[หมู่บ้าน]] ได้แก่

* **หมู่ที่ 1** บ้านค่าย
* **หมู่ที่ 2** บ้านขวัญเมือง
* **หมู่ที่ 3** บ้านคลองไทรวังทอง
* **หมู่ที่ 4** บ้านวัดตะเคียน
* **หมู่ที่ 5''' บ้านหัวถนน

## อ้างอิง

ขวัญเมือง
โธตี

**โธตี** เป็นผ้าที่คาดเอวยาวถึงข้อเท้า โดยพันรอบเอวและขาคล้ายกับรูปทรงของกางเกง โธตีเป็นเครื่องแต่งกายพื้นเมืองสำหรับผู้ชายในอนุทวีปอินเดีย โธตีทำจากผ้าสี่เหลี่ยมผืนผ้าที่ไม่ได้เย็บ โดยปกติจะมีความยาวประมาณ 

โธตีเป็นเครื่องแต่งกายของผู้ชายคู่กับส่าหรีของผู้หญิง ซึ่งสวมใส่ในพิธีกรรมทางศาสนาและทางโลก  คือโธตีผ้าไหมสีเหลืองที่สวมใส่ในโอกาสมงคล ไม่ควรสับสนโดติกับ "*ปัญจะกะชัม สำเร็จรูป*" หรือ "กางเกงโธตี" ซึ่งเป็นกระแสเสื้อผ้าสำเร็จรูปแบบใหม่ ที่ได้รับความนิยมในหมู่ผู้หญิงและเด็กทั่วไป แม้คำว่า *[[Mundu]]* หรือ *[[Veshti]]* จะใช้แทนกันได้กับ "โธตี" แต่ก็แตกต่างจากโธตีซึ่งวนหรือพันรอบขาในรูปทรงของกางเกงขายาว โธตีเป็นที่รู้จักกันดีในชื่อ ***ปัญจะกะชัม*** ในอินเดียใต้ซึ่งอาจสวมใส่ขณะเต้นรำ

## อ้างอิง

หมวดหมู่: เครื่องแต่งกายศาสนาฮินดู
หมวดหมู่: เครื่องแต่งกายอินเดีย
หมวดหมู่: เครื่องแต่งกายปากีสถาน
หมวดหมู่:ชุดประจำชาติ
หมวดหมู่:กระโปรง
ไทยวีเมนส์ลีก 2 ฤดูกาล 2569

**ไทยวีเมนส์ลีก 2 ฤดูกาล 2569** เป็นฤดูกาลที่ 9 ของการแข่งขันไทยวีเมนส์ลีก 2 ซึ่งเป็นลีกฟุตบอลอาชีพระดับที่สองของประเทศไทยสำหรับฟุตบอลหญิง นับตั้งแต่ก่อตั้งขึ้นเมื่อปี พ.ศ. 2553 มีทีมเข้าร่วมการแข่งขันทั้งหมด 8 ทีม

## สโมสร
### สโมสรที่ออกและเข้าจากไทยวีเมนส์ลีก 2
#### ออกจากไทยวีเมนส์ลีก 2
##### เลื่อนชั้นสู่[[ไทยวีเมนส์ลีก 1 ฤดูกาล 2569|ไทยวีเมนส์ลีก 1]]
* นครสวรรค์
* บีอาร์ยู บุรีราษฎร์ อะคาเดมี่

##### ตกชั้นสู่[[ไทยวีเมนส์ลีก ฤดูกาล 2569 รอบคัดเลือก|ไทยวีเมนส์ลีก ฤดูกาล 2569 รอบคัดเลือก]]
*อาม่าแอนด์มาสุข ทวีวัฒนา
*ศรีสะเกษ

#### เข้าสู่ไทยวีเมนส์ลีก 2
##### ตกชั้นจาก[[ไทยวีเมนส์ลีก ฤดูกาล 2568|ไทยวีเมนส์ลีก 1]]
* แอลพีจีเอสเอส เขลางค์ ยูไนเต็ด
* โรงเรียนกีฬากรุงเทพมหานคร 

##### เลื่อนชั้นจาก[[ไทยวีเมนส์ลีก ฤดูกาล 2569 รอบคัดเลือก|ไทยวีเมนส์ลีก ฤดูกาล 2569 รอบคัดเลือก]]
* โรงเรียนนาหลวง (เปลี่ยนชื่อจากอาม่าแอนด์มาสุข ทวีวัฒนา)
* ศรีสะเกษ

### สโมสรที่เข้าแข่งขัน
ไทยวีเมนส์ลีก 2 ฤดูกาล 2568 มีสโมสรที่เข้าแข่งขันทั้งหมด 8 สโมสร ประกอบด้วย

### ข้อมูลสโมสร

### ผู้เล่นต่างชาติ
สำหรับการขึ้นทะเบียนนักกีฬาฟุตบอลต่างชาติ กำหนดให้เป็นนักกีฬาฟุตบอลต่างชาติ สัญชาติทั่วไป ไม่เกิน 3 คนและให้มีนักกีฬาฟุตบอลต่างชาติ ที่มีสัญชาติอยู่ในประเทศสมาชิกของเอเอฟซี ได้อีก 1 คน 
ชื่อผู้เล่นใน **ตัวหนา** หมายถึง ผู้เล่นลงทะเบียนระหว่างช่วงโอนย้ายกลางฤดูกาล

### ตารางคะแนน


### อันดับตามสัปดาห์

### Results by round

### ผลการแข่งขัน

## สถิติ
### ผู้ทำประตู

### แฮตทริก

หมายเหตุ: (H) = ทีมเหย้า; (A) = ทีมเยือน

### คลีนชีตส์

### รางวัลประจำเดือน

## อ้างอิง

ว
หมวดหมู่:ไทยวีเมนส์ลีกแบ่งตามฤดูกาล
หมวดหมู่:การแข่งขันกีฬาในจังหวัดขอนแก่น
หมวดหมู่:การแข่งขันกีฬาในกรุงเทพมหานคร
หมวดหมู่:การแข่งขันกีฬาในจังหวัดชลบุรี
หมวดหมู่:การแข่งขันกีฬาในจังหวัดปทุมธานี
หมวดหมู่:การแข่งขันกีฬาในจังหวัดศรีสะเกษ
หมวดหมู่:การแข่งขันกีฬาในจังหวัดสุรินทร์
หมวดหมู่:การแข่งขันกีฬาในจังหวัดลำปาง
มีคำเตือนโปรดระมัดระวัง

***มีคำเตือนโปรดระมัดระวัง*** เป็นละครโทรทัศน์ไทยแนวยาโออิ ออกอากาศทางช่อง 8 และเผยแพร่ผ่านแพลตฟอร์มวิว (Viu) ดัดแปลงจากนวนิยายชื่อเดียวกันซึ่งเผยแพร่ในรูปแบบดิจิทัล ละครเรื่องนี้ออกอากาศตอนแรกเมื่อวันที่ 28 ธันวาคม พ.ศ. 2568 และออกอากาศตอนจบเมื่อวันที่ 1 มีนาคม พ.ศ. 2569 โดยออกอากาศทุกวันอาทิตย์ ในระดับนานาชาติ ละครเรื่องนี้ยังเผยแพร่ผ่านแพลตฟอร์ม GagaOOLala

## เรื่องย่อ
จิมมี่ (เจมส์ เพรสคอท) เพลย์บอยหนุ่มผู้ใช้ชีวิตอย่างไม่ผูกมัด ตัดสินใจเดินไปส่ง เต๋ (เดวิด แมทธิว) ถึงบ้านด้วยความหวังว่าจะได้ใกล้ชิดกับ ปลายฟ้า (ตนุภัทร พ่วงสุวรรณ) คนที่เขาแอบชอบมากขึ้น ทว่าเหตุการณ์กลับไม่เป็นไปตามที่คาด เมื่อเขาได้พบกับ โต๋ (กาด พลอยสุภา) พี่ชายของเต๋ ผู้มีบุคลิกอ่อนโยนและลึกลับ ซึ่งก่อให้เกิดความรู้สึกที่จิมมี่ไม่เคยคาดคิดมาก่อน

## นักแสดง
### นักแสดงหลัก
* เจมส์ เพรสคอท รับบท จิมมี่
* กาด พลอยสุภา รับบท โต๋
* ตนุภัทร พ่วงสุวรรณ รับบท ปลายฟ้า
* เดวิด แมทธิว รับบท เต๋

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครชายรักชายไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
ตำบลโพธิ์สามต้น

**โพธิ์สามต้น** เป็นตำบลในอำเภอบางปะหัน จังหวัดพระนครศรีอยุธยา เดิมเป็นสภาตำบลโพธิ์สามต้น ปัจจุบันอยู่ในความดูแลของเขตองค์การบริหารส่วนตำบลโพธิ์สามต้นตั้งแต่ปี พ.ศ. 2539 เป็นที่ตั้งของวัดม่วง วัดสำคัญที่ขึ้นทะเบียนเป็นโบราณสถานในปี พ.ศ. 2541**' และ[[ค่ายโพธิ์สามต้น]]ซึ่งค่ายทัพโบราณสมัยอยุธยา  

== ที่ตั้งและอาณาเขต ==
ตำบลโพธิ์สามต้น มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับ[[ตำบลบ้านลี่]] [[ตำบลขวัญเมือง (อำเภอบางปะหัน)|ตำบลขวัญเมือง]] และตำบลบางปะหัน
* **ทิศตะวันออก** ติดต่อกับ[[ตำบลบางเดื่อ (อำเภอบางปะหัน)|ตำบลบางเดื่อ]] และ[[ตำบลขยาย]]
* **ทิศใต้** ติดต่อกับตำบลตำบลสวนพริก และตำบลวัดตูม ([[อำเภอพระนครศรีอยุธยา]])
* **ทิศตะวันตก** ติดต่อกับ[[ตำบลพุทเลา]]
== ประวัติ ==
พื้นที่ตำบลเดิมชื่อ "บ้านม่วง" อยู่ในเขต[[อำเภอบางปะหัน|อำเภอนครใน]] [[มณฑลอยุธยา]] ภายหลังเปลี่ยนชื่อเป็น "โพธิ์สามต้น" ในปี พ.ศ. 2472 ซึ่งเป็นชื่อสำคัญทาง[[ประวัติศาสตร์]]เพื่อเป็นเกียรติประวัติที่[[สมเด็จพระเจ้ากรุงธนบุรี|สมเด็จพระเจ้าตากสินมหาราช]]ได้เข้าโจมตีค่ายโพธิ์สามต้นที่อยุธยา

ต่อมาเกิดสภาวะเศรษฐกิจตกต่ำหลัง[[สงครามโลกครั้งที่ 2]] [[กระทรวงมหาดไทย (ประเทศไทย)|กระทรวงมหาดไทย]] ตำบลขยายที่มีพื้นที่เพียง 6 หมู่บ้านจึงให้ยุบรวมเข้ากับพื้นที่พื้นที่ 2 ตำบล โดยพื้นที่ฝั่งตะวันตกของ[[แม่น้ำลพบุรี]]ของตำบลขยาย (เดิม) ได้แก่ บ้านโรงนา  และบ้านลาว ให้นำมาตั้งเป็นหมู่ 9-10 ของตำบลโพธิ์สามต้น ก่อนที่ พ.ศ. 2490 ได้นำพื้นที่ที่เคยยุบรวมไปตั้งเป็น [[ตำบลขยาย]] ดังเดิม

== การปกครองส่วนภูมิภาค ==

=== การปกครองส่วนภูมิภาค ===
ตำบลโพธิ์สามต้นแบ่งพื้นที่การปกครองออกเป็น 8 [[หมู่บ้าน]] ได้แก่

* **หมู่ที่ 1** บ้านดาวคะนอง
* **หมู่ที่ 2** บ้านโพธิ์สามต้น
* **หมู่ที่ 3** บ้านโพธิ์สามต้น
* **หมู่ที่ 4** บ้านวัดม่วง
* **หมู่ที่ 5** บ้านวัดม่วง
* **หมู่ที่ 6** บ้านหัวหาด
* **หมู่ที่ 7** บ้านคลองท่อ
* **หมู่ที่ 8''' บ้านสบสวรรค์

## อ้างอิง

โพธิ์สามต้น
ตาลเดี่ยว

***ตาลเดี่ยว*** เป็นภาพยนตร์ไทยแนวชีวิต จินตนิยม ขนาด 16 มม. พากย์สด ปี พ.ศ. 2512 สร้างและจัดจำหน่ายโดยศิวาพรภาพยนตร์ กำกับโดยส.อาสนจินดา นำแสดงโดยสมบัติ เมทะนีและอรัญญา นามวงศ์ เข้าฉายครั้งแรกเมื่อวันที่ 26 กันยายน พ.ศ. 2512 ที่โรงภาพยนตร์ศาลาเฉลิมกรุง

## เนื้อเรื่อง
*ตาลเดี่ยว* เรื่องราวของ เดี่ยว (สมบัติ เมทะนี) ชายหนุ่มรูปงามแต่ยากจน ทำงานรับจ้างขึ้นตาลในสวนของ กำนันเพชร (ฑัต เอกฑัต) และได้พบกับ ลูกตาล (อรัญญา นามวงศ์) บุตรสาวคนเดียวของกำนันเพชร ซึ่งหวงแหนเป็นอย่างมาก แม้ฐานะจะต่างกัน แต่ลูกตาลกลับมีใจให้เดี่ยวเนื่องจากความซื่อสัตย์และความเป็นคนดีของเขา

ต่อมา เดี่ยวและลูกตาลลักลอบมีความสัมพันธ์กัน ด้วยความหวาดกลัวกำนันเพชร ทั้งสองจึงตัดสินใจหลบหนีเข้าไปใช้ชีวิตในกรุงเทพมหานคร เดี่ยวต้องทำงานอย่างหนักเพื่อเลี้ยงดูครอบครัว จนกระทั่งทั้งสองมีบุตรร่วมกันชื่อ ตาลเดี่ยว และอาศัยอยู่ในกรุงเทพฯ เป็นเวลาประมาณสองปี

ภายหลัง ลูกตาลเกิดความคิดถึงบิดา เดี่ยวจึงตัดสินใจพาเธอกลับบ้าน เมื่อกลับมาถึง กำนันเพชรได้พรากลูกตาลจากเดี่ยว และตั้งใจจะให้ลูกตาลแต่งงานกับ ปรก (ชุมพร เทพพิทักษ์) เศรษฐีหนุ่มผู้มีนิสัยเกเรลูกชายของ ขุนเป้า (สุวิน สว่างรัตน์) อย่างไรก็ตาม เดี่ยวและเพื่อน ๆ ได้ล่วงรู้แผนการของปรกที่จะปล้นบ้านกำนันเพชรและป้ายความผิดให้เดี่ยว

เมื่อปรกลงมือก่อเหตุ เดี่ยวได้เข้าปกป้องกำนันเพชรด้วยความกล้าหาญ จนกำนันเพชรตระหนักถึงความจริงใจของเดี่ยว หลังเหตุการณ์สงบลง กลุ่มโจรถูกตำรวจวิสามัญและจับกุม กำนันเพชรจึงตัดสินใจยกทรัพย์สมบัติทั้งหมดให้แก่ ตาลเดี่ยว และยอมรับความสัมพันธ์ของเดี่ยวกับลูกตาล พร้อมอนุญาตให้ทั้งสองครองคู่กันอย่างเปิดเผย

## นักแสดง
* สมบัติ เมทะนี รับบท เดี่ยว
* อรัญญา นามวงศ์ รับบท ลูกตาล

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2512
หมวดหมู่:ภาพยนตร์รักชีวิตไทย
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ภาษาไทยในคริสต์ทศวรรษ 1960
สงครามธนูพิฆาต

***สงครามธนูพิฆาต*** () เป็นภาพยนตร์แอ็กชันอิงประวัติศาสตร์เกาหลีใต้ ค.ศ. 2011 ซึ่งนำแสดงโดยพัก แฮ-อิล, รยู ซึง-รยง และมุน แช-ว็อน ภาพยนตร์เรื่องนี้ดำเนินเรื่องตามการรุกรานราชวงศ์โชซ็อนโดยราชวงศ์ชิง โดยเล่าเรื่องราวของนักธนูผู้เสี่ยงชีวิตเพื่อช่วยน้องสาวของเขาให้พ้นจากการเป็นทาสภายใต้การปกครองของตัวเอ๋อร์กุ่นแห่งราชวงศ์ชิง

ภาพยนตร์เรื่องนี้ได้รับการยกย่องจากนักวิจารณ์ในด้านจังหวะการดำเนินเรื่องที่รวดเร็วและฉากต่อสู้ที่ตื่นเต้นเร้าใจ โดยดึงดูดผู้ชมได้ถึง 7.48 ล้านคน ทำให้เป็นภาพยนตร์เกาหลีที่ทำรายได้สูงสุดประจำ ค.ศ. 2011 นอกจากนี้ยังได้รับรางวัลจากงานประกาศผลรางวัลแกรนด์เบล ครั้งที่ 48 และงานประกาศผลรางวัลบลูดรากอนฟิล์ม ครั้งที่ 32 รวมถึงรางวัลนักแสดงนำชายยอดเยี่ยมสำหรับพัก, นักแสดงสมทบชายยอดเยี่ยมสำหรับรยู และนักแสดงหน้าใหม่หญิงยอดเยี่ยมสำหรับมุน ตลอดจนภาพยนตร์เรื่องนี้ยังโดดเด่นในเรื่องการใช้ภาษาแมนจูในบทสนทนาบางส่วน ซึ่งเป็นเรื่องที่หาได้ยาก และการสาธิตเทคนิคการยิงธนู รวมถึงการใช้ตัวนำลูกธนูแบบทงอา

## อ้างอิง

## แหล่งข้อมูลอื่น
* ''War of the Arrows'' at Naver 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์เกี่ยวกับการยิงธนู
หมวดหมู่:ภาพยนตร์ที่มีฉากในยุคราชวงศ์โชซ็อน
หมวดหมู่:ภาพยนตร์ภาษาเกาหลีในคริสต์ทศวรรษ 2010
หมวดหมู่:ภาพยนตร์เกาหลีใต้ที่ออกฉายในปี พ.ศ. 2554
ตำบลเสาธง (อำเภอบางปะหัน)

**เสาธง** เป็นตำบลในอำเภอบางปะหัน จังหวัดพระนครศรีอยุธยา เดิมมีฐานะเป็นสภาตำบลเสาธง ปัจจุบันอยู่ในความดูแลของเขตองค์การบริหารส่วนตำบลเสาธงตั้งแต่ปี พ.ศ. 2539 เป็นที่ตั้งของสถานีตำรวจภูธรบางปะหัน  

## ที่ตั้งและอาณาเขต
ตำบลเสาธง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลทางกลาง
* **ทิศตะวันออก** ติดต่อกับตำบลบางเพลิง
* **ทิศใต้** ติดต่อกับตำบลบางระกำ (อำเภอนครหลวง) และตำบลบางปะหัน
* **ทิศตะวันตก** ติดต่อกับตำบลบางนางร้า และตำบลตานิม
## ประวัติ
พื้นที่เดิมมีฐานะเป็นตำบลในเขตอำเภอนครใน มณฑลอยุธยา ตั้งเป็นตำบลในปี พ.ศ. 2440 สมัยกรุงศรีอยุธยา พม่าได้ตั้งค่ายคุมเชลย ณ ค่ายโพธิ์สามต้น ตำบลบ้านม่วง หลังจากพระเจ้าตากสินมหาราชรบชนะพม่า ทรงพักทัพและตั้งเสาธงประกาศชัยชนะ ชาวบ้านที่ถูกจับเป็นเชลยจะเดินทางไปสร้างหลักแหล่งที่เมืองลพบุรี แต่ครั้นเดินทางผ่านพื้นที่ก็เห็นว่าเป็นพื้นที่เหมาะสมในการพักอยู่อาศัยทำมาหากิน จึงตั้งหลักพักอยู่ละขนานนามพื้นที่ว่า *เสาธง*

มณฑลอยุธยา ได้แยกพื้นที่บ้านบางเพลิง ของตำบลเสาธง ไปรวมกับพื้นที่อีก 2 หมู่บ้าน ตั้งเป็น ตำบลบางเพลิง ในปี พ.ศ. 2449 ต่อมาเกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย พื้นที่ตำบลทางกลางมีเพียง 4 หมู่บ้าน และตำบลบางเพลิงที่มีเพียง 3 หมู่บ้านจึงให้ยุบรวมเข้ากับพื้นที่ โดยโอนหมู่บ้านทางกลาง มาขึ้นและตั้งเป็นหมู่ 5-8 ของตำบลเสาธง กับโอนหมู่บ้านบางเพลิง มาขึ้นและตั้งเป็นพื้นที่หมู่ 9 ของตำบลเสาธง ก่อนที่ พ.ศ. 2490 ได้นำพื้นที่ที่เคยยุบรวมมาตั้งเป็น ตำบลทางกลางและตำบลบางเพลิง ขึ้นเป็นตำบลดังเดิม

## การปกครองส่วนภูมิภาค

### การปกครองส่วนภูมิภาค
ตำบลเสาธงแบ่งพื้นที่การปกครองออกเป็น 5 หมู่บ้าน ได้แก่

* **หมู่ที่ 1** บ้านเสาธง
* **หมู่ที่ 2** บ้านบางผี
* **หมู่ที่ 3** บ้านหนองจิก
* **หมู่ที่ 4** บ้านเสาธง
* **หมู่ที่ 5** บ้านโรงนอก

## อ้างอิง

เสาธง
Takydromus tachydromoides

***Takydromus tachydromoides*** หรือ **สางห่าญี่ปุ่น** เป็นกิ้งก่าสายพันธุ์หนึ่งในสกุล *[[Takydromus]]* พบได้ในประเทศญี่ปุ่น โดยมีชื่อในภาษาญี่ปุ่นว่า 'คานาเฮบิ' () 'เฮบิ' ในภาษาญี่ปุ่นแปลว่า 'งู' แม้ว่ากิ้งก่าตัวนี้ไม่ใช่งู มีกิ้งก่าสามชนิดที่พบในเกาะหลัก 4 เกาะของญี่ปุ่น ส่วนอีกสองชนิดคือตุ๊กแกญี่ปุ่น (*[[Gekko japonicus]]* ,หรือ 'ยาโมริ' (ヤモリ) ในภาษาญี่ปุ่น) และ Okada's Five-lined Skink (*[[Eumeces]] latiscutatus*, หรือ *Plestiodon latiscutatus*; เส้นห้าเส้นบนหลังของมันเห็นได้ชัดเจนเฉพาะในวัยเยาว์เท่านั้น)

## อ้างอิง

หมวดหมู่:สกุลสางห่า
หมวดหมู่:สัตว์เลื้อยคลานในประเทศญี่ปุ่น
เดนนรก

***เดนนรก*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2521 สร้างโดยมีคุณสุตภาพยนตร์ กำกับโดยชาย มีคุณสุต นำแสดงโดยกรุง ศรีวิไล, สรพงศ์ ชาตรี, เออร์มา ลาเควซ และภาวนา ชนะจิต เข้าฉายครั้งแรกเมื่อวันที่ 19 พฤษภาคม พ.ศ. 2521

## เนื้อเรื่อง
*เดนนรก* เล่าเรื่องราวของ 2 นักโทษเพื่อนซี้ที่แหกคุกออกมา จนถูกว่าจ้างให้ช่วยปราบปรามพวกแก๊งโจรที่ออกอาละวาด สร้างความเดือดร้อนไปทั่ว

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยมีคุณสุตภาพยนตร์
หมวดหมู่:ภาพยนตร์ที่กำกับโดย ชาย มีคุณสุต
หมวดหมู่:ภาพยนตร์ภาษาไทยในคริสต์ทศวรรษ 1970
Takydromus toyamai

***Takydromus toyamai*** (ミヤコカナヘビ) มีชื่อสามัญว่า **สางห่ามิยาโกะ** เป็นกิ้งก่าสายพันธุ์หนึ่งในวงศ์ Lacertidae ถือเป็นสัตว์เฉพาะถิ่นในหมู่เกาะรีวกีว

## รากศัพท์
ชื่อเฉพาะ *toyamai* ตั้งขึ้นเพื่ออุทิศแด่มาซานาโอะ โทยามะ นักวิทยาสัตว์เลื้อยคลานและสัตว์สะเทินน้ำสะเทินบกชาวญี่ปุ่น

## อ้างอิง

## อ่านเพิ่ม
*Arnold EN (1997). "Interrelationships and evolution of the east Asian grass lizards, *Takydromus* (Squamata: Lacertidae)". *Zoological Journal of the Linnean Society* **119** (2): 267–296.
*Schlüter U (2003). *Die Langschwanzeidechsen der Gattung* Takydromus. Karlsruhe, Germany: Kirschner & Seufer Verlag. 110 pp. . (*Takydromus toyamai*, p. 98). (in German).
*Takeda, Nobuyuki; Ota, Hidetoshi (1996). "Description of a New Species of *Takydromus* from the Ryukyu Archipelago, Japan, and a Taxonomic Redefinition of *T. smaragdinus* Boulenger 1887 (Reptilia: Lacertidae)". *Herpetologica* **52** (1): 77–88. (*Takydromus toyamai*, new species).
Takydromus wolteri

***Takydromus wolteri*** มีชื่อสามัญว่า **สางห่าภูเขา** เป็นกิ้งก่าสายพันธุ์หนึ่งในวงศ์ Lacertidae ถือเป็นสัตว์พื้นถิ่นในเอเชียตะวันออก

## รากศัพท์
ชื่อเฉพาะ *wolteri* ตั้งขึ้นเพื่ออุทิศแด่ Karl Andreas Wolter นักธรรมชาตินิยมมือสมัครเล่นชาวเยอรมันที่สะสมตัวอย่างต้นแบบแรก

## ขอบเขตทางภูมิศาสตร์
*T. wolteri* พบในประเทศจีน, ประเทศเกาหลี และรัสเซียตะวันออก

## อ้างอิง

## อ่านเพิ่ม
*Arnold EN (1997). "Interrelationships and evolution of the East Asian grass lizards, *Takydromus* (Squamata: Lacertidae)". *Zoological Journal of the Linnean Society* **119** (2): 267–296.
*Fischer JG (1885). "*Ichthyologische und herpetologische Bemerkungen. V. Herpetologische Bemerkungen* ". *Jahrbuch der Hamburgischen Wissenschaftlichen Anstalten* **2**: 82–121. (*Takydromus wolteri*, new species, pp. 82–85). (in German).
*Ma L, Liu P, Su S, Luo L-G, Zhao W-G, Ji X (2019). "Life-history consequences of local adaptation in lizards: *Takydromus wolteri* (Lacertidae) as a model organism". *Biological Journal of the Linnean Society* **127** (1): 88–99.
*Yu D-N, Ji X (2012). "The complete mitochondrial genome of *Takydromus wolteri* (Squamata: Lacertidae)". *Mitochondrial DNA* **24** (1): 3–5.

หมวดหมู่:Takydromus
หมวดหมู่:สัตว์เลื้อยคลานในประเทศจีน
หมวดหมู่:สัตว์เลื้อยคลานในประเทศเกาหลี
หมวดหมู่:สัตว์เลื้อยคลานในประเทศรัสเซีย
โพแชก

**โพแชก** () เป็นหมู่บ้านในตำบลพีเวชก์ อำเภอลีร์แดฟ เทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 442 คนใน 106 ครัวเรือน

## อ้างอิง
จอห์น ดีน (ผู้พิพากษาเพนซิลเวเนีย)

**จอห์น ดีน** (; 15 กุมภาพันธ์ ค.ศ. 1835 — 29 พฤษภาคม ค.ศ. 1905) เป็นอัยการเขตในเมืองฮอลลิเดย์สเบิร์ก รัฐเพนซิลเวเนีย ซึ่งภายหลังกลายเป็นผู้พิพากษาศาลฎีกาแห่งรัฐเพนซิลเวเนีย

## ช่วงก่อร่างสร้างตัว
จอห์น ดีนเกิดที่วิลเลียมส์เบิร์ก รัฐเพนซิลเวเนีย ประเทศสหรัฐในวันที่ 15 กุมภาพันธ์ ค.ศ. 1835 โดยเป็นบุตรชายของแมทธิว ดีน ช่างฟอกหนังและเกษตรกร กับแอนนา (แพตเตอร์สัน) ดีน จอห์น ดีนเป็นบุตรชายคนหนึ่งในแปดคนของครอบครัวดีน และยังเป็นพี่ชายของน้องสาวอีกสามคน

จอห์น ดีนได้รับการศึกษาในโรงเรียนทั่วไปวิลเลียมส์เบิร์ก และได้รับการฝึกอบรมเพิ่มเติมที่วิลเลียมส์เบิร์ก อะคาเดมี และที่วิทยาลัยวอชิงตัน ซึ่งเขาศึกษาอยู่หนึ่งปีก่อนที่จะลาออกไปเป็นครูในโรงเรียนท้องถิ่นที่วิลเลียมส์เบิร์ก

ขณะยังเป็นครู ดีนก็เริ่มศึกษากฎหมายกับเจมส์ เอ็ม. เบลล์ กับดี. เอช. ฮอฟเฟียสที่ฮอลลิเดย์สเบิร์ก รัฐเพนซิลเวเนีย

### สมรสและบุตร
มีรายงานว่าดีนสูงกว่าหกฟุต เขาแต่งงานกับภรรยาคนแรกคือรีเบกกา แคลดเวลล์ (ค.ศ. 1825–1874) ใน ค.ศ. 1857 รีเบกกา (แคลดเวลล์) ดีนเป็นลูกสาวของผู้พิพากษาเดวิด แคลดเวลล์ กับซาราห์ (มาร์ติน) แคลดเวลล์ เธอเสียชีวิตเมื่อวันที่ 23 กรกฎาคม ค.ศ. 1874 ที่ฮอลลิเดย์สเบิร์กเมื่ออายุ 48 ปี หลังพิธีศพ เธอถูกฝังที่สุสานเพรสไบทีเรียนของชุมชนนั้น

ต่อมาดีนแต่งงานใหม่ในเดือนพฤศจิกายน ค.ศ. 1876 กับมาร์กาเรต เบลล์ (ค.ศ. 1848–1934) ลูก ๆ ของทั้งสอง ได้แก่ เอลิซา (ดีน) ฟินด์ลีย์ (ค.ศ. 1878–1960), แอนนา (ดีน) บัลดริจ (ค.ศ. 1880–1975) แคลริเบล ดีน (ค.ศ. 1882–1955) และมาร์กาเรต ดีน (ค.ศ. 1885–1971)

## อาชีพทางกฎหมาย การเมือง และตุลาการ

## เสียชีวิตและฝังศพ
ดีนเสียชีวิตที่ฮอลลิเดย์สเบิร์กเมื่อวันที่ 29 พฤษภาคม ค.ศ. 1905 ขณะที่ยังดำรงตำแหน่งผู้พิพากษาศาลฎีกาแห่งรัฐเพนซิลเวเนีย หลังพิธีศพ เขาถูกฝังที่สุสานเพรสไบทีเรียนฮอลลิเดย์สเบิร์ก

## อ้างอิง

## แหล่งข้อมูลอื่น
* "Judge John Dean" (memorial). Salt Lake City, Utah: Find A Grave, retrieved online March 1, 2019.
รักสุดท้าย

***รักสุดท้าย*** เป็นละครโทรทัศน์ไทยแนวแอลจีบีที ผลิตโดยบีอีซีเวิลด์ นำแสดงโดยลลินา ชูเอ็ทท์และณัชชา เตชะมวคลาภิวัฒน์ละครเรื่องนี้ออกอากาศครั้งแรกเมื่อวันที่ 24 ตุลาคม พ.ศ. 2568 โดยออกอากาศทุกวันศุกร์ เวลา 20.30 น. (เวลามาตรฐานไทย) ทางช่อง 3 เอชดี

## เนื้อเรื่อง
อลิน (ลลินา ชูเอ็ทท์) เป็นช่างภาพแฟชั่นระดับแนวหน้าที่ประสบความสำเร็จอย่างสูงในอดีต แต่ปัจจุบันกำลังเผชิญกับภาวะถดถอยอย่างรุนแรง ซึ่งเป็นสิ่งที่เธอยากจะยอมรับความเป็นจริงได้ เพื่อรักษาชื่อเสียงและสถานะทางสังคมของตนเอง เธอจึงต้องดิ้นรนอย่างหนักเพื่อปกป้องภาพลักษณ์ที่สร้างมา ภายใต้สถานการณ์ดังกล่าว พาย (อาณดา ประกอบกิจ) — ลูกสาวของเจ้าของนิตยสารแฟชั่นชื่อดังของประเทศ และเป็นนางแบบแถวหน้าที่กำลังมีชื่อเสียง — กลายเป็นความหวังเดียวที่อลินเชื่อว่าจะเป็นทางออกของเธอ

อย่างไรก็ตาม เมื่ออลินเลือกที่จะละทิ้งตัวตนที่แท้จริงของตนเอง เพื่อไขว่คว้าโอกาสที่ดูเหมือนจะสามารถพลิกผันชีวิตได้ เจน (ณัชชา เตชะมวคลาภิวัฒน์) เพื่อนสนิทที่แอบรักเธอมานาน ได้พยายามปลุกเธอให้ตื่นขึ้น พร้อมเตือนว่า การปิดบังตัวตนของตนเองเพื่อเอาใจผู้อื่นนั้น ไม่อาจนำไปสู่ความสุขที่แท้จริงได้

เนื้อเรื่องดำเนินไปโดยมุ่งเน้นที่การต่อสู้ภายในจิตใจของอลิน ในท้ายที่สุด เธอจำเป็นต้องเผชิญหน้ากับความปรารถนาที่แท้จริงในใจของตนเอง และทบทวนว่า “ความสุขที่แท้จริง” ที่เธอแสวงหานั้นคือสิ่งใด — เป็นความสุขที่เกิดจากความสำเร็จและการได้รับการยอมรับ หรือเป็นความสุขที่มาจากความรู้สึกมั่นคงและความจริงใจของใครบางคนที่คอยอยู่เคียงข้างเธอมาโดยตลอด

## นักแสดง
### นักแสดงหลัก
* ลลินา ชูเอ็ทท์ รับบท อลิน
* ณัชชา เตชะมวคลาภิวัฒน์ รับบท หลิน

### นักแสดงสมทบ
* อาณดา ประกอบกิจ รับบท พาย
* พีระกฤตย์ พชรบุณยเกียรติ รับบท ทิม
* จันจิรา จันทร์พิทักษ์ชัย รับบท แบม
* อริศรา วงษ์ชาลี รับบท ตุ๊กตา
* ปารีณา บุศยศิริ รับบท เกด
* สุปราณี เจริญผล รับบท อ้อม
* วรวรรธน์ บุญชื่น รับบท พีท

### นักแสดงรับเชิญ
* หลิงหลิง คอง รับบท รวี โชคประเสริฐทรัพย์ / รวี หวัง(ตะวัน) (จากเรื่อง เพียงเธอ)
* กรณ์นภัส เศรษฐรัตนพงศ์ รับบท ศศินา เรืองคุณากร (ไอร่า) (จากเรื่อง เพียงเธอ)

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครหญิงรักหญิงไทย
หมวดหมู่:ละครโทรทัศน์ไทยแนวชีวิตที่เกี่ยวข้องกับแอลจีบีทีในคริสต์ทศวรรษ 2020
หมวดหมู่:ละครโทรทัศน์โดยบีอีซีเวิลด์